

**PALANGOS MIESTO SAVIVALDYBĖS TARYBA**

**SPRENDIMAS**

**DĖL TARYBOS 2011 M. RUGSĖJO 8 D. SPRENDIMO NR. T2-151 PAKEITIMO**

2020 m. sausio 30 d. Nr. T2-13

Palanga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 1 punktu, 18 straipsnio 1 dalimi Palangos miesto savivaldybės taryba n u s p r e n d ž i a :

Pakeisti Palangos miesto savivaldybės tarybos veiklos reglamento, patvirtinto Palangos miesto savivaldybės tarybos 2011 m. rugsėjo 8 d. sprendimo Nr. T2-151 „Dėl Palangos miesto savivaldybės tarybos veiklos reglamento patvirtinimo“ 1 punktu (Palangos miesto savivaldybės tarybos 2015 m. kovo 26 d. sprendimo Nr. T2-95 „Dėl Tarybos 2011 m. rugsėjo 8 d. d. sprendimo Nr. T2-151 pakeitimo“ redakcija):

1. 118.4 punktą ir jį išdėstyti taip:

„118.4. suderinęs su Savivaldybės Tarybos dauguma, potvarkiu teikia savivaldybės tarybai mero pavaduotojo, savivaldybės administracijos direktoriaus, savivaldybės administracijos direktoriaus pavaduotojo (Administracijos direktoriaus siūlymu), Tarybos Kontrolės komitetopirmininko pavaduotojo, Vietos savivaldos įstatyme nustatytais atvejais Kontrolės komiteto pirmininkoir Vietos savivaldos įstatyme nustatytų savivaldybės Tarybos komisijų pirmininkų kandidatūras. Teikiamas kandidatūras pristačius Savivaldybės Tarybos daugumai, rengiamas Tarybos sprendimo projektas dėl jų teikimo skirti į pareigas. Meras potvarkiu taip patgali siūlyti atleisti juos iš pareigų, siūlyti skirti nuobaudas Savivaldybės Administracijos direktoriui.“;

2. 163 punktą ir jį išdėstyti taip:

„163. Komitetų, išskyrus Kontrolės komitetą, pirmininkus ir jų pavaduotojus iš komiteto narių mero siūlymu skiria komitetai. Kontrolės komiteto pirmininką Tarybos opozicijos raštišku siūlymu, pasirašytu daugiau kaip pusės visų savivaldybės tarybos opozicijos narių, Kontrolės komiteto pirmininko pavaduotoją mero siūlymu iš komiteto narių skiria Taryba. Kontrolės komiteto pirmininkas ir jo pavaduotojas laikomi paskirtais, jeigu už tai balsavo tarybos posėdyje dalyvaujančių Tarybos narių dauguma. Jeigu Tarybos nariai nepritaria Tarybos opozicijos raštu pasiūlytai kandidatūrai, meras tą pačią kandidatūrą gali teikti dar kartą. Jeigu Tarybos nariai mero teikiamai Kontrolės komiteto pirmininko kandidatūrai nepritaria ir antrąjį kartą, Tarybos opozicija privalo siūlyti merui kitą kandidatą į Kontrolės komiteto pirmininkus, o meras privalo šią kandidatūrą teikti tvirtinti Tarybai. Jei Tarybos opozicija nepasiūlo Kontrolės komiteto pirmininko kandidatūros arbajeigu nėra paskelbta Tarybos opozicija, Kontrolės komiteto pirmininką ir pirmininko pavaduotoją skiria Taryba iš komiteto narių mero siūlymu. Komiteto pirmininku gali būti skiriamas tik nepriekaištingos reputacijos, kaip ji yra apibrėžta šiame įstatyme, savivaldybės tarybos narys, kuris įstatymų nustatyta tvarka per pastaruosius 3 metus nebuvo pripažintas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą. Komiteto pirmininkas mero siūlymu komiteto (išskyrus Kontrolės komitetą) sprendimu prieš terminą netenka savo įgaliojimų, jeigu pripažįstamas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą arba neatitinkančiu šiame įstatyme nustatytų nepriekaištingos reputacijos reikalavimų. Kontrolės komiteto pirmininkas šioje dalyje nustatytu pagrindu netenka įgaliojimų prieš terminą mero siūlymu savivaldybės tarybos sprendimu.“;

3. 232 punktą ir jį išdėstyti taip:

„232. Apklausa gali būti surengta visoje savivaldybės teritorijoje, seniūnijos (kelių seniūnijų) aptarnaujamoje teritorijoje (aptarnaujamose teritorijose)ar jos (jų) dalyse arba gyvenamosios vietovės teritorijoje ar jos dalyje.Kai apklausą inicijuoja savivaldybės taryba, meras ar seniūnas, apklausos teritorija nustatoma atsižvelgiant į tai, kokios teritorijos gyventojams yra aktualūs apklausai teikiami klausimai. Kai apklausą inicijuoja savivaldybės gyventojai, apklausos teritoriją pasiūlo apklausos iniciatorius, atsižvelgdamas į teritorinį suskirstymą ir į tai, kokios teritorijos gyventojams yra aktualūs apklausai teikiami klausimai.“;

4. 234.2 punktą ir jį išdėstyti taip:

„234.2. iniciatyvinės grupės prašyme turi būti nurodyta: preliminarus arba galutinis apklausai teikiamo (teikiamų) klausimo (klausimų) tekstas, siūlomas apklausos būdas, siūloma apklausos teritorija, iniciatyvinės grupės atstovas (atstovai). Prašymą pasirašo visi iniciatyvinės grupės nariai.“.

Meras Šarūnas Vaitkus